

SAJTÓKÖZLEMÉNY

Salzburg, 2025. április 2.

**2024-es mérleg: forgalom- és látogatószám növekedés**

**Kiemelkedő teljesítményt értek el az SES bevásárlóközpontok**

* hat országban évi 117 millió látogató (+4,5%)
* üzletek forgalma 3,54 milliárd euró (+6,5%)
* több mint 145 000 m² új bérbeadás vagy bővítés
* hotelnyitás, 40 millió euró értékű felújítás Horvátországban
* stratégiai megállapodás egészségparkok létrehozására
* 52 millió eurós beruházás épületfenntartásra és fenntarthatóságra

Az SES Spar European Shopping Centers által kezelt bevásárlóközpontok 2024-ben ismét meghaladták az előző év kiemelkedő teljesítményét: az SES bevásárlóközpontok kiskereskedőik, éttermei és szolgáltatói által generált árbevétel 2024-ben elérte a bruttó 3,54 milliárd eurós összeget. Ez 6,5%-os növekedést jelent 2023-hoz képest. Ausztriában és Szlovéniában az SES bevásárlóközpontok piac feletti teljesítményt nyújtottak. A hat országban, Ausztriában, Szlovéniában, Olaszországban, Horvátországban, Magyarországon és Csehországban tavaly 117 millió látogató (+4,5%) kereste fel az SES bevásárlóközpontokat. 490 újonnan kötött bérleti szerződés vagy szerződéshosszabbítás szintén új lendületet hozott a régiókban. Egészségügyi parkok létrehozása témakörben stratégiai együttműködések születtek, amely a jövő szempontjából fontos mérföldkő a cég életében.

Az SES Spar European Shopping Centers jelenleg összesen több mint 855 000 négyzetméter területet üzemeltet 28 bevásárlóközpontban, 2 bevásárlóparkban és egy bevásárlóutcában, melyekben összesen 1900 üzlet található. A vállalat 2024. decemberében 435 munkavállalót foglalkoztatott.

**Marcus Wild, a SPAR igazgatósági tagja és az SES Felügyelő Bizottságának elnöke:**

*"A kihívásokkal teli gazdasági környezet ellenére az SES csapatának tavaly ismét sikerült fejlesztenie bevásárlótereit és fenntartani sikereit. Ez garancia arra, hogy az SES megbízható partnere legyen a kiskereskedelmi, vendéglátó és szolgáltatási szektorban tevékenykedő kis- és középvállalkozásoknak."*

**Christoph Andexlinger, az SES SPAR European Shopping Centers ügyvezetője:**

*"A változások idején különös hangsúlyt fektetünk a folytonosság, a rugalmasság és az innováció megfelelő keverékére. Látogatószámaink alakulása azt mutatja, hogy ez tavaly is nagyon jól sikerült nekünk, hiszen egy dolgot mindig szem előtt tartunk: bevásárlóközpontjaink kínálatának a lehető legtöbb vásárló mindennapi igényét kell leképeznie."*

**3,5%-os árbevétel-növekedés az osztrák SES bevásárlóközpontokban**

Az SES piacvezető a nagyméretű bevásárlóközpontok tekintetében Ausztriában, mely szegmens 3,5 százalékos árbevétel-növekedést mutatott és 2 milliárd euró fölé emelkedett. Az SES Ausztriában 16 bevásárlóközpontot, egy bevásárlóparkot és egy bevásárlóutcát üzemeltet a bécsi Seestadt Aspernben.

**Szállodával bővült a portfólió 2024-ben**

Az SES megnyitotta első szállodáját Lienzben/Kelet-Tirolban, amely a 2024 júniusi hivatalos megnyitó ünnepség után sikeresen el is kezdte működését. Közel két évnyi építkezés után Lienz központjában egy modern városi szálloda épült, amelyet a tiroli szállodákra szakosodott család, Ultsch’s home márkanév alatt üzemeltet. Az SES a vegyes vállalatban projektfejlesztőként és 50 százalékos tulajdonosként működött közre. Az 1900 m²-es szállodába összesen 17 millió eurót fektettek be.

**SES center rangsor Ausztriában**

A teljes SES-csoporton belül a legnagyobb forgalmat (395 millió euró) generáló bevásárlóközpont az EUROPARK Salzburg. 2023-hoz képest 2024-ben a legnagyobb százalékos forgalomnövekedést produkáló bevásárlóközpont a WEBERZEILE Ried és a bécsi HUMA ELEVEN. A legtöbb látogatót az EUROPARK Salzburgban, a MURPARK Grazban és a SILLPARK Innsbruckban regisztrálták. A legnagyobb százalékos látogatószámnövekedést a SILLPARK és a MARIANDL Krems mutat fel.

**490 új bérleti szerződés és szerződéshosszabbítás**

2024-ben az SES számos új üzletet nyitott a legkülönbözőbb kiskereskedelmi szektorokból, köztük olyanok is, akik először választották az SES-t partnerül. A 31 lokációra vonatkozóan összesen 490 bérleti szerződést és szerződés-hosszabbítást kötöttek, amely mintegy 146.000 m²-t fed le. Ez az SES-portfólió teljes bérbeadható területének körülbelül egyhatodának felel meg.

**Pozitív fejlődés Szlovéniában, Olaszországban, Magyarországon és Csehországban is**

Az SES Ausztria mellett Szlovéniában is piacvezető a nagyméretű bevásárlóközpontok tekintetében, ahol öt lokációban 748 millió euró fölé (+6%) tudta növelni forgalmát. A négy észak-olaszországi SES bevásárlóközpont forgalma tavaly közel 300 millió eurót tett ki. A két magyarországi helyszínen, a nyíregyházi KORZÓ-ban és a kaposvári S-PARK bevásárlóparkban összesen 11 százalékkal nőtt a forgalom. A cseh EUROPARK Prague bevásárlóközpont 2024-ben figyelemreméltóan teljesített; 27 százalékkal emelkedett üzletei forgalma.

**A vásárlási utalványok értékesítése is nő**

A ZEHNER (10 EUR) vásárlási utalványok értékesítéséből származó bevétel a 13 osztrák bevásárlóközpontban és az öt szlovén bevásárlóközpontban (itt DESETAK néven) 2%-kal nőtt 2024-ben az előző évhez képest. A legtöbb ZEHNER utalványt az EUROPARK Salzburgban és a VARENA-ban értékesítették. A ZEHNER utalvány megvásárlásának megkönnyítése érdekében az SES 2024 végén négy osztrák bevásárlóközpontban praktikus utalványautomatákat telepített.

Szlovéniában a Petrol benzinkút-lánccal kötött együttműködés eredményeként 2024 ősze óta összesen 300 Petrol kirendeltség árul DESETAK-utalványt, amely az öt szlovén SES bevásárlóközpontban váltható be.

**Komoly intézkedések a klímavédelem és az energiahatékonyság érdekében**

2024-ben az SES 52 millió eurót fordított a bevásárlóközpontok karbantartására és energiaoptimalizálására, valamint a bevásárlóközpontokban tartózkodás minőségének javítására. Többek között mélygarázsok és tetők szigetelése, hatékonyabb fűtési és hűtési rendszerek cseréje, talajvíz hasznosítású hőszivattyúk telepítése zajlott, valamint folytatódott az energiatakarékos LED technológiára való átállás. (2023: 46 millió euró) Az SES évek óta következetesen hajt végre klímavédelmi és energiahatékonysági intézkedéseket és dolgozik az energiafogyasztás optimalizálásán. Ily módon az elmúlt években már fenntarthatóan csökkent az energiaigény. A 2024-es energiajelentésből az is kiderül, hogy az SES ingatlanok kevesebb áramot és energiát fogyasztottak, mint 2023-ban, ugyanolyan vagy jobb teljesítmény mellett, és összesen körülbelül 3,88 millió kWh-t takarítottak meg egy év alatt.

**Az SES jelenleg mintegy 200 e-töltőállomást üzemeltet** Ausztriában, Olaszországban és Szlovéniában, és fokozatosan fejleszti ezeket mind számukat, mind töltési kapacitásukat tekintve. Az ügyfelek ezeken a helyeken100%-ban zöld árammal tölthetik fel gépjárművüket.

**Környezetirányítási rendszer 2024 TÜV Austria tanúsítvánnyal**

Az osztrák, szlovén és olasz SES bevásárlóközpontok évek óta a TÜV AUSTRIA által tanúsított energiagazdálkodási rendszerrel működnek. 2024-ben az SES kiterjesztette fenntarthatósági intézkedéseit számos kategóriára (hulladékgazdálkodás, beszerzés, víz, kibocsátás stb.) és egy átfogó környezetirányítási rendszerbe gyúrta. Ezt a TÜV AUSTRIA ISO 14001 szerint tanúsította. Ez a tanúsítvány egyaránt vonatkozik az osztrák SES központra és 15 bevásárlóközpontra.

**A napelemre vonatkozó klímacél már teljesült Ausztriában**

Tovább folytatódott a napelem rendszerek kiépítése a bevásárlóközpontok tetőin: 2024 elején a MAX.CENTER Wels-ben és az ATRIO Villachban fotovoltaikus rendszert helyeztek üzembe. Szlovéniában a CITYPARK tetején kibővítették a meglévő nagyméretű napcellás rendszert. Az SES összesen több mint 45 000 m² napelemmel fedett területet üzemeltet saját villamosenergia-termelése céljából, amelyből hét osztrák bevásárlóközpont tetején valósult meg. A napokban újabb napelemrendszert helyeznek üzembe a FISCHAPARK-ban. Az SES ezzel már teljesítette 2014-ben kitűzött klímacélját, miszerint 2050-re a rendelkezésre álló tetőterület 50 százalékát fotovoltaikus célokra használhatják fel az osztrák SES bevásárlóközpontokban. Mindezek mellett a cég azon dolgozik, hogy a jövőben tovább bővítse a napelemes rendszerek számát. 2018 óta az SES összesen több mint 10 millió eurót fordított napelemes rendszerek kiépítésére.

**2024-ben vegyesvállalati megállapodás született egészségparkok kialakítására**

Fontos stratégiai döntést hozott a vállalat az egészségügy területén vállalt együttműködéssel: 2024-ben az SES és a Vinzenz Gruppe Service (VGS) megállapodott abban, hogy kiválasztott SES helyszíneken hosszú távon közösen hoznak létre egészségparkokat, erősítve a regionális egészségügy iránti elkötelezettségüket. Ezzel az új funkcióval növekszik az adott bevásárlóközpont vonzereje a látogatók szemében.

Az SES portfóliójában az innsbrucki SILLPARK az első olyan bevásárlóközpont, ahol egészségparkot alakítanak ki. Az építkezés egy nagyszabású bevásárlóközpont-korszerűsítés része, amelyet a folyamatos működés mellett 2026 őszéig valósítanak meg. A 30 millió eurós projekt megvalósítása 2025 tavaszán kezdődik.

**Felújítás és bővítés Horvátországban**

2024-ben megkezdődött a zágrábi KING CROSS bevásárlóközpont teljes körű felújítása és 35 000 m²-ről 38 300 m²-re történő bővítése. A center egy új központi térrel bővül és kiegészül egy rendkívüli szabadtéri étteremrésszel. Mint minden SES projektnél, itt is nagy jelentőséget tulajdonítanak a magas színvonalú kivitelezésnek, a kifinomult architektúrának, a legmodernebb technológiáknak és az üzletválaszték gazdagításának. A befejezést 2026-ra tervezik.

2024-ben tovább folytatódtak a Varasd (Horvátország) belvárosában évekkel ezelőtt bezárt textilgyár helyén található S-PARK építésének előkészületei. A tervezett befejezési dátum 2027.

Az EUROPARK Salzburg bővítését 2024-ben készítették elő, az SES pedig még idén bejelenti a bővítés ütemtervét.

**Az SES az INTERSPAR és a MAXIMARKT ingatlanüzemeltetője**

2024-ben az SES számos projektet hajtott végre az INTERSPAR testvércégnek, köztük a MAXIMARKT-nak: az egyszer használatos palackok betétdíjas rendszerére való átállástól kezdve, új építési és felújítási projekteken át a folyamatos létesítményüzemeltetésig és a kasszasor előtti területek bérbeadásig. Az ingatlanspecialista SES nemcsak nagyméretű bevásárlóközpontok fejlesztését és üzemeltetését kínálja, hanem a MAXIMARKT-t is magában foglaló INTERSPAR testvérvállalat teljes körű tervezése, kivitelezése és létesítménygazdálkodása is az SES feladata. Az összes SPAR hipermarketet, éttermet és pékséget az SES közösen felügyeli, beleértve 2024 óta az INTERSPAR új bécsi SIMPEX raktárát is.

**Centermanagement harmadik fél számára**

Az SES asset és centermanagementet vállal nagyméretű kereskedelmi ingatlanok tárgykörben külső befektetők számára is. 2024-ben meghosszabbították a nyíregyhazái Korzó Központ management szerződését; a tulajdonosok ezzel újabb öt évre kifejezték bizalmukat az SES iránt.

**Társadalmi elkötelezettség, szoros kötődés a régióhoz**

Az SES bevásárlóközpontok szorosan kapcsolódnak a régiójukhoz, a környéken működő regionális klubokat és segélyszervezeteket, kulturális kezdeményezéseket támogatnak, együttműködnek, iskolákkal, egyetemekkel és más oktatási intézményekkel. 2024-ben különleges, edukatív jellegű rendezvények, érdekes kiállítások és sportesemények is zajlottak. Az SES centerek 2024-ben különféle aktivitásaik során összesen több mint 670 000 eurót adományoztak jótékony célokra és helyi egyesületeknek.

**SES Spar European Shopping Centers**

Az SES hat országban fejleszt és üzemeltet bevásárlóközpontokat: Ausztriában, Szlovéniában, Olaszországban, Magyarországon, Horvátországban és Csehországban. A vállalat jelenleg 31, több mint 855 000 négyzetméternyi bérbeadható területű (GLA) bevásárlóközpontot menedzsel Közép-, Dél- és Kelet-Európában. Az SES Ausztriában és Szlovéniában piacvezető a nagy alapterületű bevásárlóközpontok tekintetében. 2024-ben az SES által üzemeltetett bevásárlóközpontokban 117 millió látogatót regisztráltak; a bérlők 3,54 milliárd eurós bruttó árbevételt értek el. Az SES óriási know-how-val rendelkezik a projektfejlesztés, építésmenedzsment, bérbeadás, létesítmény-üzemeltetés terén mind saját ingatlanok esetében, mind külső szolgáltatóként jelen lévő bevásárlóközpontoknál. Az SES bevásárlóközpontjai több ízben nyertek nemzetközi díjat építészet és design, fenntarthatóság, közlekedésmenedzsment és innovatív marketing terén. Az SES a SPAR Ausztria csoport tagja.

További információ: [www.ses-european.com](http://www.ses-european.com), presse.ses-european.com

**Szabadon felhasználható képanyagok:**

SES Mall EUROPARK.jpg © Robert Fritz

King Cross Zagreb – Mallfoto.jpg © SES

Mag. Marcus Wild.jpg © SPAR Evatrifft

Mag. Christoph Andexlinger SES CEO.jpg © SES Evatrifft

SES Factsheet

**További képek:** [**presse@ses-european.com**](mailto:presse@ses-european.com)**.**

**Sajtókapcsolat SES:**

Claudia Streitwieser-Schinagl

SES Spar European Shopping Centers

Head of Public Relations

Mobil 0664-2650450 / Email: [claudia.streitwieser@ses-european.com](mailto:claudia.streitwieser@ses-european.com)